Færøernes fodboldlandshold

Færøernes fodboldlandshold () er det nationale færøske herrelandshold i fodbold. Færøernes nationalstadion er Tórsvøllur i Tórshavn og Svangaskarð ved Toftir.

Det færøske fodboldforbund blev stiftet 1979. Siden optagelsen i UEFA og FIFA i 1988 er interessen for fodbold blevet stor på øerne. Landsholdet har haft enorm betydning for færøsk fodbold. Der er bygget mange nye baner, og der hentes mange nye talenter til A-landsholdet fra flere ungdomslandshold. Der er tæt samarbejde mellem klubberne og det færøske fodboldforbund og samarbejde med DBU om træneruddannelsen.

England, Skotland, Wales, Nordirland, Gibraltar og Færøerne er de eneste ikke-selvstændige lande, som er medlemmer i UEFA. Landenes historiske rettigheder har sikret dem deres forbliven i UEFA og FIFA, og de deltager som sådan i kvalifikationerne til Europamesterskaberne og Verdensmesterskaberne. Færøerne har dog endnu ikke opnået kvalifikation til nogen af delene.

Færøernes første kvalifikationskamp nogen sinde var EM-kvalifikationskampen mod Østrig, som blev spillet på en neutral bane i Landskrona i Skåne den 12. september 1990. Færøerne slog Østrig 1-0. Herefter anlagde man et fodboldstadion i bygden Toftir, til 7.000 tilskuere.

I den samme kvalifikationsturnering spillede Færøerne derefter den 10. oktober mod Danmarks fodboldlandshold i Idrætsparken. 40.000 tilskuere fejrede det færøske fodboldeventyr, og det lykkedes for færingen Allan Mørkøre at score til 1:1 i Peter Schmeichels mål i det 22. minut. Men Danmark spillede betydeligt bedre i anden halvleg og vandt kampen med 4:1.

Den 17. november 2020 vandt Færøerne Gruppe 1 i Nations League D ved at spille uafgjort 1-1 mod Malta. Holdet havde derved 12 point efter 6 kampe, tre point foran Malta. Derved rykkede Færøerne op i League C. Det var første gang siden 1991, at Færøerne vandt en turnering siden 1991, da de vandt Island Games, som de ikke har deltaget i siden indenfor fodbold.

Holdkaptajner 
 Jóannes Jakobsen
 Jens Martin Knudsen
 Jan Dam
 Jens Martin Knudsen
 Óli Johannesen
 Jákup Mikkelsen
 Fróði Benjaminsen
 Atli Gregersen
 Hallur Hansson

Kvalifikation til VM i fodbold 2018

Kvalifikation til VM 2022

Kvalifikationskampe til EM 2016 

I kvalifikationen spillede Færøerne mod Grækenland, Rumænien, Finland, Nordirland og Ungarn.

Mod den tidligere europamester Grækenland fik færingerne den 14. november 2014 på grund af et mål af Jóan Símun Edmundsson en sejr på 1:0. Derefter blev den græske træner fyret og Færøerne steg på
FIFA's verdensrangliste fra plads 105 til 82.

Kvalifikationskampe til EM 2020

UEFA Nations League 2020-21

Nations League resultater

Nylige resultater og kommende kampe

2021

2022

Landstrænere 

 1990 Páll Guðlaugsson
 1993 Allan Simonsen
 2001 Henrik Larsen
 2005 Jógvan Martin Olsen
 2009 Brian Kerr
 2011-2019 Lars Olsen
 2019- Håkan Ericson

Landsholdspillere

Flest kampe (top 10) 
Antal kampe er opdateret den 26. september 2022 efter kampen mod Tyrkiet.

Topscorere (top 10)

Aktuel trup 

Følgende spillere blev indkaldt til truppen til VM 2022 kvalifikationskampene mod Danmark den 12. november 2021 og Israel den 15. november 2021.

Nylige indkald 
Kilde: 

Følgende spillere har fået indkald til Færøernes landshold indenfor de sidste 12 måneder.

 INJ = Trak sig tilbage på grund af skade
 PRE = Præliminær trup
 RET = Pensioneret fra landsholdet
 WD = Gav afbud pga. skade eller COVID-19 restriktioner

Notable kampe 
Landskampe som Færøerne enten har vundet eller spillet uafgjort.
 Venskabskampe er ikke inkluderet.

Referencer

Eksterne henvisninger 
 Football.fo  
 FootballSupporters.fo – 12. maður  ("12. mand")
 Stamps.fo – Frimærkeudgave "FIFA 100 år"
 Færøernes internationale kampe 

 
Landshold
Fodboldlandshold i Europa